Whyten järjestelmä

Whyten järjestelmä () on tapa luokitella höyryvetureita perustuen vetureiden pyörästöjärjestykseen. Luokittelutavan kehitti Frederick Methvan Whyte ja se tuli laajempaan käyttöön 1900-luvun alussa American Engineer & Railroad Journalissa joulukuussa 1900 julkaistun pääkirjoituksen siivittämänä.

Whyten järjestelmässä höyryveturit luokitellaan laskemalla höyryveturin pyörien lukumäärä siten, että ensin ilmoitetaan etumaisten juoksupyörien lukumäärä, tämän jälkeen vetävien pyörien lukumäärä ja viimeisenä takimaisten juoksupyörien lukumäärä. Eri ryhmiin kuuluvien pyörien lukumäärät kirjataan väliviivalla erotettuina.

Täten höyryveturi, jossa on kaksi juoksuakselia (eli neljä pyörää) edessä, kolme vetävää akselia (eli kuusi vetopyörää) ja yksi juoksuakseli (eli kaksi pyörää) takana merkitään muodossa 4-6-2.

Teliveturit
Veturit, jotka on varustettu kahdella tai useammalla vetävällä telillä ja jotka muodostuvat käytännössä kahdesta tai useammasta erillisesta vetopyörästöstä mutta saavat käyttöpaineensa yhteisestä höyrykattilasta, merkitään Whyten järjestelmässä siten, että vetopyörästöjen eli telien pyörästöt merkitään molemmat erikseen plusmerkillä yhdistettynä. Täten esimerkiksi Garrattin valmistama kaksitelinen niin kutsuttu "kaksois-Pacific" -tyyppinen teliveturi merkitään 4-6-2+2-6-4.

Yksinkertaisemmat teliveturit, kuten Mallet-tyyppiset veturit joissa ei ole vetävien pyöräkertojen välissä juoksupyöräkertoja, merkitään yhtenä kokonaisuutena. Union Pacific Railroadin käyttämässä Big Boy-tyyppisessä höyryveturissa on kaksi neliakselista vetävää teliä sekä niiden edessä ja takana kaksiakseliset juoksutelit. Veturin pyörästöjärjestys merkitään muodossa 4-8-8-4.

Päätteet
Pyörästöjärjestystä osoittavan numeroyhdistelmän perässä käytetään kirjainlyhenteitä osoittamaan veturin vesitankin sijoittamista veturin yhteyteen. Mikäli kirjainta ei ole, on kyseessä tenderiveturi, jossa vesitila on erillisessä polttoainevaunussa. Kirjain T tarkoittaa tankkiveturia, jossa vesitila on sijoitettu veturiin eikä erillistä tenderiä ole. Brittiläisen käytännön mukaan T tarkoittaa kattilan sivulle asetettuja vesitankkeja, PT () tarkoittaa vesitilaa, joka on sijoitettu kattilan molemmin puolin sen yläosaan aluskehyksen yläpuolelle, ST () tarkoittaa satulamaisesti kattilan päällä sijaitsevaa vesitilaa, ja WT () tarkoittaa veturin aluskehyksen sisään rakennettua vesitilaa. Yhdistelmä T+T tai TT tarkoittaa tankkiveturia, jossa on erillinen lisätenderi.

Polttomoottoriveturit
Brittiläisen käytännön mukaan pienet diesel- ja petroolikäyttöiset veturit luokiteltiin pyörästöjärjestyksensä mukaisesti samoin kuin höyryveturit. Tällöin pyörästöjärjestetystä osoittavan numeroyhdistelmän perään saatettiin liittää käyttövoiman tunnus D (diesel) tai P (petrooli), sekä  veturin voimanvälitystä kuvaava tunnus H (hydraulinen), E (sähköinen) tai M (mekaaninen). Täten esimerkiksi merkintä 0-6-0DE tarkoittaa kolmella vetävällä akselilla varustettua dieselsähköveturia.

Mikäli voimansiirto ajomoottorista vetävään akseliin tapahtui muutoin kuin ulkoisten kiertokankien avulla, merkittiin pyörästöjärjestys muodossa 4w, 6w tai 8w ja sen perään liitettiin käyttövoiman tunnus. Esimerkiksi 6wPE tarkoittaa kolmiakselista veturia, jonka käyttövoimana on petrooli ja jonka voimansiirto on sähköinen.

Suurempiin vetureihin sovelletaan yleisesti UIC:n suosittelemaa merkintätapaa.

Whyten järjestelmän rajoitukset
Whyten järjestelmä perustui olettamukselle, että juoksupyörät ja vetopyörät ryhmiteltäisiin omiin ryhmiinsä eikä niitä esimerkiksi sijoitettaisi toistensa lomaan. Kun käyttöön tuli vetureita, joiden veto- ja juoksuakseleiden järjestys oli käänteinen kuin yleisimmissä höyryvetureissa, otettiin käyttöön muita luokittelutapoja. Euroopassa siirryttiin käyttämään nykyistä UIC:n suosittelemaa merkintätapaa, joka on perua saksalaisesta merkintätavasta. UIC:n merkintätavan mukaan pyörästöjärjestys on mahdollista merkitä tarkemmin kuin Whyten järjestelmällä.

 Nimeäminen 
Pohjois-Amerikassa, sekä vähäisessä määrin myös Britteinsaarilla, oli tapana nimetä yleisimmin vetureissa tavattavat pyörästöjärjestykset. Usein pyörästöjärjestys sai nimen sarjan ensimmäisen veturin nimen mukaan. Esimerkiksi pyörästöjärjestys 2-2-0 sai nimen Planet ensimmäisen valmistetun 2-2-0 -veturin mukaan.

Yleisimmät pyörästöjärjestykset ja niiden nimet
Alla kuvatussa luettelossa o tarkoittaa juoksupyöräkertaa ja O vetävää pyöräkertaa.

PyörästöWhyten järjestelmässäNimitysTavalliset yksiosaiset veturitOo0-2-2NorthumbrianoO2-2-0PlanetoOo2-2-2Single, Jenny LindoOoo2-2-4  ooO4-2-0JervisooOo4-2-2BicycleooOoo4-2-4  oooO6-2-0CramptonOO0-4-0Four-Coupled (Yhdysvalloissa USRA 0-4-0)OOo0-4-2  OOoo0-4-4ForneyoOO2-4-0PorteroOOo2-4-2ColumbiaoOOoo2-4-4  ooOO4-4-0American, Eight-wheelerooOOo4-4-2AtlanticooOOoo4-4-4Reading (Kanadassa Jubilee)OOO0-6-0Six-Coupled, (Ranskassa Bourbonnais, Yhdysvalloissa USRA 0-6-0)OOOo0-6-2  OOOoo0-6-4  oOOO2-6-0MoguloOOOo2-6-2PrairieoOOOoo2-6-4AdriaticoOOOooo2-6-6ooOOO4-6-0Ten-Wheeler (ei Britteinsaarilla)ooOOOo4-6-2PacificooOOOoo4-6-4Hudson, BalticOOOO0-8-0Eight-Coupled (Yhdysvalloissa USRA 0-8-0)OOOOo0-8-2  oOOOO2-8-0ConsolidationoOOOOo2-8-2Mikado, Mike, MacArthuroOOOOoo2-8-4Berkshire, KanawhaoOOOOooo2-8-6(vain neljä rakennettu)ooOOOO4-8-0Mastodon, Twelve-WheelerooOOOOo4-8-2Mountain, MohawkooOOOOoo4-8-4Northern, Niagara, Confederation, Dixie, Greenbrier, Pocono, Potomac, Golden State, Western, General, Governor, Big Apple, GS Series "Daylight" (Southern Pacific)ooOOOOooo4-8-6(Lima Locomotive Worksin ehdotus, ei rakennettu)oooOOOOooo6-8-6(Pennsylvania Railroadin höyryturbiiniveturi)OOOOO0-10-0Ten-Coupled, DecapodOOOOOo0-10-2UnionoOOOOO2-10-0Decapod, Russian DecapodoOOOOOo2-10-2Santa Fe, Central (Southern Pacific käytti nimeä Decapod)oOOOOOoo2-10-4Texas, (Chicago, Burlington & Quincy käytti nimeä Colorado, Kanadassa Selkirk)ooOOOOO4-10-0Mastodon, Gobernador (El Gobernador)ooOOOOOo4-10-2Southern Pacific, OverlandOOOOOO0-12-0Twelve-CoupledoOOOOOO2-12-0CentipedeoOOOOOOo2-12-2JavanicoOOOOOOoo2-12-4  ooOOOOOOo4-12-2Union PacificooOOOOOOOoo4-14-4 AA20Duplex-teliveturitooOO OOoo4-4-4-4(PRR T1)oooOO OOooo6-4-4-6(PRR S1)ooOO OOOoo4-4-6-4(PRR Q2)ooOOO OOoo4-6-4-4(PRR Q1)Mallet-tyyppiset yksinkertaiset (Simplex) teliveturitOO-OO0-4-4-0 o-OO-OO-o2-4-4-2  OOO-OOO0-6-6-0ErieoOOO-OOO2-6-6-0Denver & Salt LakeoOOO-OOOo2-6-6-2  oOOO-OOOoo2-6-6-4Norfolk & WesternoOOO-OOOooo2-6-6-6Allegheny, Blue RidgeooOOO-OOOo4-6-6-2(Southern Pacific class MM-2)ooOOO-OOOoo4-6-6-4ChallengeroOOO-OOOO2-6-8-0(Southern Railway, Great Northern Railway)OOOO-OOOO0-8-8-0AngusoOOOO-OOOO2-8-8-0Bull MooseoOOOO-OOOOo2-8-8-2ChesapeakeoOOOO-OOOOoo2-8-8-4YellowstoneooOOOO-OOOOo4-8-8-2ooOOOO-OOOOoo4-8-8-4Big BoyoOOOOO-OOOOOo2-10-10-2(Santa Fe ja Virginian) oOOOO-OOOO-OOOO-o2-8-8-8-2Triplex (Erie RR) oOOOO-OOOO-OOOO-oo2-8-8-8-4Triplex

 Lähteet 

Luokka:Rautatietekniikka
Luokka:Höyryveturit

cs:Uspořádání pojezdu
de:Achsformel#Whyte-Notation
fr:Classification des locomotives
pt:Classificação de locomotivas